Diari Oficial de la Generalitat Valenciana


Sumari del DOGV 5314, del 31-07-2006 (2006/7767)

Acord de la Comissió Territorial d'Urbanisme, de 3 de maig del 2006, relatiu a la modificació puntual núm. 8 del Pla general de Pego.
-------------------------------------------------------------------------------------------------------------------------------------

### Dades del document

Número de DOGV
:   5314

Data del DOGV
:   31-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7767


Organisme emissor
:   Conselleria de Territori i Habitatge

Tipus de document
:   Anunci

Acord de la Comissió Territorial d'Urbanisme, de 3 de maig del 2006, relatiu a la modificació puntual núm. 8 del Pla general de Pego. [2006/7767]  
Vist l'expedient de referència i basant-se en els següents antecedents i consideracions,  
Antecedents  
Primer. El projecte es va sotmetre a informació pública durant un mes mitjançant un acord del Ple de l'Ajuntament del dia 29 de desembre del 2002, i es va publicar l'anunci en el Diari Oficial de la Generalitat de 7 de març del 2003 i en el diari ABC de 28 de febrer del mateix any. Després del pertinent període d'exposició pública, en el qual no s'hi van presentar al·legacions, va ser aprovat provisionalment pel mateix òrgan en data 29 d'abril del 2003.  
Segon. La documentació està integrada per memòria informativa i justificativa i plànols d'ordenació, vigent i modificada.  
Tercer. L'objecte de l'expedient és l'adequació de l'alineació del xamfrà entre el carrer Jaume I i la plaça del Convent, a fi d'aconseguir una millor ordenació de la zona i millorar la circulació, en mitigar un revolt molt tancat amb un major xamfrà.  
La modificació implica la disminució en l'illa corresponent d'una superfície de 8,06 m2, que passen a qualificar-se de dotacional-xarxa viària. En conseqüència, es compleixen les determinacions de l'article 17 de l'annex del Reglament de planejament de la Comunitat Valenciana.  
Consideracions tecnicojurídiques  
Primera. El procediment seguit per l'Ajuntament resulta concorde amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara en avant LRAU).  
Segona. La documentació està completa, a l'efecte del compliment de l'art. 27 de la LRAU.  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull en l'article 40 de la LRAU.   
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Primera  
Aprovar definitivament la modificació puntual núm. 8 del Pla general del municipi de Pego.  
Segona  
Publicar íntegrament aquest acord aprovatori en el Diari Oficial de la Generalitat a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 3 de maig del 2006.. El director territorial de Territori i Habitatge: Ramón Rizo Aldeguer.